cyanic-selkie/wikianc huggingface dataset:
Rikke Nissen
Barnesangbok
Den første boken hennes ble utgitt i 1867, den ble utgitt anonymt og het Børnesange og Børnelege for Asyler og Familier. Et «barneasyl» var den gangen en slags barnehage for små barn fra fattige hjem. Boken inneholder barnesanger, julesanger og andre salmer, sangleker og bønner for barn. Både forordet og innholdet preges av Rikke Nissens sterkt kristne livssyn. Boken inneholder likevel et helt kapittel med sangleker som vi i dag kunne betegne som mer livssynsnøytrale, eksempelvis sangen «Klokkens Ringen», som i dag er mest kjent som Fader Jakob. Forfatteren har i sanglekkapittelet markert med en asterisk hvilke sangleker som egner seg best for de helt små barna, og for enkelte av sangene foreslår hun alternative leker for små og større barn. Sanglekkapittelet fremstår i det hele tatt som et uttrykk for at Rikke Nissen ønsket å stimulere til lek og glede med denne boken, i tillegg til å overføre og opprettholde kristne verdier.
I boken Diakonissehuset i Kristiania (1882) skriver Rikke Nissen om tilblivelsen av Børnesange og Børnelege for Asyler og Familier. Hun forteller om en "Veninde i Stavanger" som har fått tilsendt den svenske brosjyren Hvad er Diakonissehuset, og utviklet et sterkt ønske om å «øve kristelig Barmhjertighed mod de mange smaa, forladte Børn, som hun havde set aandelig og legemlig vanrøgtede»:"Hun fik ikke Fred, førend hun gik til sin Sjælesørger og meddelte ham Sagen. Han omfattede hendes Plan med stor Interesse, og et par Dage senere meddelte han hende, at Fattigvæsenet var villig til at betale en vis Sum for hvert fattigt Barn, der maatte blive optaget i den paatænkte Pleiestiftelse; Resten maatte tilveiebringes ved frivillige Gaver. Glad og taknemmelig over Herrens naadige Bønhørelse lagde hun Haand paa Verket, og inden kort Tid var der indkommet saa mange Gaver, at Pleiestiftelsen kunde begynde sin Virksomhed med 12 smaa Børn og en kristelig Enke som Husmoder. Her erholde de Smaa legemlig Pleie og Tilsyn, paa samme Tid som Herrens Formaning: «Røgt mine Lam!» altid faar være det største og vigtigste, idet man tidlig søger at føre dem til Jesus, lærer dem at bede og synge hans Pris.""Her havde man imidlertid en Vanskelighed: Mangelen paa enfoldige, letfattelige Børnesange. Man maatte atter ty til Diakonissehusene, der havde rig Erfaring ogsaa i denne Gren av kristelig Kjærlighedsvirksomhed, idet mange hundrede Diakonisser arbeide ved Pleiestiftelser for Smaabørn – Børnekrybber som de kaldes –, Asyler, Redningshjem og Skoler. Fliedners «Liederbuch für Kleinkinderschulen» blev forskrevet, og ved den afdøde Forfatterinde, Præstekonen Hanna Winsnes's velvillige Bistand fik man en norsk Oversættelse i Uddrag af denne i Tyskland saa udbredte Bog. Den udkom i Stavanger under Titel: «Børnesange og Børnelege for Asyler og Familier» og solgtes til Fordel for Stiftelsen. Denne, der var den første Frugt af det lille Diakonisseskrifts Udbredelse, og en Forløber til den egentlige Diakonissegjerning, virker endnu til Velsignelse under Stifterindens tro, moderlige Tilsyn."
Lærebok i sykepleie
I 1877 utga hun under pseudonymet «R.N.» Lærebog i Sygepleie. Den var kun ment for fagutdannede sykepleiere, og i forordet advarte forfatteren sykesøstrene mot å la pasientene få anledning til å lese i boken. Senere ble utdrag av boken mot hennes vilje publisert som ukebladsbilag.
Diakonissehuset i Kristianias historie
I 1882 publiserte Rikke Nissen boken ''Diakonissehuset i Kristiania. En Oversigt over dets Historie, Indretning og Virksomhed''. I likhet med læreboken utga hun den under pseudonymet «R.N.», men hun fikk stiftsprost Julius Bruun til å skrive et forord. Han beretter at han er formann for diakonissehuset, og at bokens forfatterinne ville være anonym, men anså at en fullstendig anonym utgivelse ikke ville være heldig. Boken ble utgitt «til Indtægt for Diakonissehusets Byggefond», og stiftsprost Bruun skriver at han i ett og alt innestår for bokens innhold.
Tidsskriftet «Fra Diakonissehuset»
I 1884 startet Rikke Nissen tidsskriftet Fra Diakonissehuset, for å formidle nyheter og annet fagstoff til diakonissene rundt om i landet. Hun var redaktør for bladet frem til 1891.
Beverly Garland
Beverly Garland (født 17. oktober 1926, død 5. desember 2008) var en amerikansk film- og fjernsynskuespiller, forretningskvinne og hotelleier. Hennes arbeide innen film var heller mindre, den omfattet mindre roller i noen få større produksjoner og roller i lavbudsjett- eller science-fictionfilmer. Hun er likevel kjent som Barbara Harper Douglas, kvinnen som giftet seg med enkemannen Steve Douglas. I de senere år spilte hun i en godt likt sitcom My Three Sons. Hun spilte den rollen fra 1969 frem til serien opphørte i 1972. På 1980-tallet spilte hun som Kate Jacksons mor, enken "Dotty West", i CBS TV-serien Scarecrow and Mrs. King. Hun hadde en rolle som Ginger Jackson i 7th Heaven.
Tidlig liv og karriere
På 1950-tallet opptrådte hun oftest i roller som en selsikker, tøff kvinne som kunne håndtere vanskelige situasjoner. En slik rolle, var som den betrodde sekretær i den klassiske film D.O.A.. 1956 var et travelt år for Garland: hun spilte en kvinnelig sheriff i western-filmen Gunslinger med Chris Alcaide som sin assistent, vidlere en rømt fange i Swamp Diamonds samt en vitenskapsmanns kone i It Conquered the World. Alle tre filmene var regissert av Roger Corman og ble overgått av Mystery Science Theater 3000 på 1990-tallet
Suksess på TV
Garland opptrådte i 1957-58 som hemmelig politi i "Casey Jones" i en riksdekkende TV-serie, Decoy, den første amerikanske TV-serie med en kvinne i hovedrollen. Den gikk en eneste sesong og var på 39 episoder.
Garland hadde gjesterolle i 1956 som Nelli Austin, skarpskytter som opptrådte på rodeo i episoden "Rodeo Rough House" Rod Camerons riksdekkende dramaserie: State Trooper. Claude Akins opptrådlte i denne episode som den morderiske, men ukjente rodeo klown. Garland og Akins opptrådte sammen igjen i 1960, i episodene "Prison Trail", Wanted: Dead or Alive (TV series) og igjen i 1963, i episoden "The Chooser of the Slain" of The Dakotas.
I 1955 hsdde Garland rolle i episoden: "Man Down, Woman Screaming" Den var Rod Camerons første riksdekkende serie: City Detective, historien on en tøff politi vinne i New York City". Hun opptrådte samme år som Sarah Garvey i episoden Cattle Drive to Casper of Frontier. Den 5. september 1955 deltok hun i en episode av Science Fiction Theatre, kalt The Negative Man. Omtrent samtidig spilte hun den første av Briseries Crusader. Opptrådte som  "Doris Denny Bona" i episodene "Remember the Alamo" og "The Widow of Kill Cove" i 1960 i Camerons tredje riksdekkende serie. Coronado 9. I 1960 spilte Garland som Dr. Nora James i episoden "Three Graves" of Riverboat.
Problemveien (Oslo)
Problemveien (5–13; ingen partallsadresser) er en vei på Blindern i bydel Nordre Aker i Oslo. Den går fra Blindernveien til Gaustadalleen. Før 1999 gikk veien bare til Niels Henrik Abels vei, men den ble forlenget da trikkelinjen til Rikshospitalet ble lagt. Krysset ved Niels Henrik Abels vei er sperret på skrå, slik at biler ikke kan kjøre mellom Problemveien, som går i rett vinkel, og de andre veiene i krysset. Likeledes er det heller ikke kjøreforbindelse til Bukken Bruses vei, som ender like inntil Problemveien.
Beverly Garland
Flere gjesteroller
Hennes ti-år med gjesteroller på TV spenne fra den første seasong episoden iTwilight Zone, "The Four of Us Are Dying," (en artist med tusen ansikter) (1960). Garland hadde gjesterolle i en episode i sste sesong av westernseriene Kung Fu og  The Mary Tyler Moore Show (som tidligere venninnde av  Lou Grant.
Problemveien (Oslo)
Navnet hadde vært i uformell bruk en stund da det ble offisielt vedtatt i 1985. Det blir ofte spøkt med navnet, blant annet i rektorvalgkampen ved UiO i 2005, da rektorkandidat Fanny Duckert uoffisielt døpte om veien til «Løsningsveien».
Veien danner en del av nordvestgrensen for universitetsområdet, og flere bygninger med tilknytning til universitetet har adresse til veien. Det gjelder Villa Eika (nr. 5), Lucy Smiths hus (nr. 7), Kristian Ottosens hus (nr. 9), Frederikke (nr. 11) og Idrettsbygningen (nr. 13). På den andre siden av veien ligger Blindern Studenterhjem (adresse Blindernveien 41) og Meteorologisk institutt (adresse Henrik Mohns plass 1, tidligere Niels Henrik Abels vei 40).
Beverly Garland
Flere gjesteroller
I filmen 7th Heaven, deltok hun i ni episoder som  Ginger Jackson,  Annie Camdens stemor, hun spilte mot Peter Graves I tillegg til å arbeide med  Graves in 7th Heaven, spilte også Garland mot  Graves' bror, James Arness i fire episoder av Gunsmoke. På radio var hun den opprinnelige artist i California Actors Radio Theatre. C.A.R.T. Ofte sendt i reprise på grunn av  Garlands hotell i The Beverly Garland Little Theater, som var dekorert med store kinoplakater fra mange av hennes filmer.
Personlig liv
I 1999 døde hennes man som hun hadde vært gift med i 39 år, forretningsmannen Filmore Crank.. Hun og Crank hadde en sønn og en datter, i tillegg til hans sønn og datter fra tidligere ekteskap.
Garland måtte kombinere skuespillerjobben med å vie seg til drift av hotellet som Crank hadde bygget og gitt hennes navn. Opprinnelig var det bygget som et motell i Howard Johnson'skjeden i på1970-tallet, et byggverk med 255 værelser, bygget for spansk misjon. Det ble kalt Beverly Garland Holiday Inn. Hotellet er fortsatt i familiens eie og drives av hennes sønn, James Fessenden Crank. Garlands datter, skuespilleren Carrington Garland, er kanskje best kjent for sin portrettering av den tredje Kelly Capwell i såpeoperaen Santa Barbara.
Død
Den 5. desember 2008 døde Garland av naturlige årsaker i sitt hjem i Hollywood Hills som hadde vært hennes hjem i over 40 år. I begravelsen og minnestunden på Beverly Garland's Holiday Inn den 13. desember deltok flere hundre. Hun etterlot seg en sønn og en datter og to barnebarn.
The Business Class Dance S.P.Y.
«The Business Class Dance S.P.Y.» er en sang av arbeidsgruppen Koks '84 i samarbeid med The Cut, og er skrevet av Torgrim Eggen, Volker Zibell og Koks '84. Den ble utgitt som maxisingle av Koks i 1984, som hadde utspring i reklamebyrået Haugen & Maning.
Sangen er et «media-dikt» som består av en video, en avis og en maxisingle. Prosjektet er i sin helhet bygd opp av ord og bilder rundt den spionsiktede Arne Treholt og SAS' påvirkningskampanje. Avisen fulgte med maxisingelen. I et intervju med Petter Nome i en episode av Zikk-Zakk fra 31. mai 1984, fortalte Volker Zibell at prosjektet handler om «den virkeligheten som blir servert oss gjennom nyhetsmediene, hvilke skjebner de fråtser i, og hvilke idealer de forsøker å selge oss.»
Høsten 2012 ble maxisinglen gitt ut på nytt som digital utgivelse.
Skuespiller Lasse Lindtner medvirker som oppleser på B-siden «Til kvinnen som har alt».
Sporliste
Side A Side B
Gjengereparasjonssett
Et gjengereparasjonsverktøy kan vise til ulike verktøy for gjengerenovering som brukes til å fikse gjenger på skruer eller muttere som har blitt skadet. Vanlige gjengetapper og gjengesnitt kan også til en viss grad brukes for å fikse en skadet gjenge, men vil fjerne en del materiale som gjør at forbindelsen blir noe svakere.
En type reparasjonsverktøy er en gjengefil. Det finnes også andre typer reparasjonsverktøy, inkludert spesielle tapper og snitt til reparasjonsformål eller reparasjonssett (såkalte "thread chasers") som er laget av mykere materiale og ikke skjærer nye gjenger (i mosetning til vanlige gjengesett). Slike reparasjonssett er likevel strammere enn skruer og mutre, og har fremdeles "flutes" slik at rusk kan slippe ut. Et eksempel på bruk av slike gjengerenoveringssett er når bilmekanikere fjerner korrosjon og karbonoppbygning fra tennpluggjenger.
Professor Birkelands vei (Oslo)
Professor Birkelands vei (21–43, 24A–42) er en vei på Furuset i bydel Alna i Oslo. Den går fra Strømsveien til Micheletveien.
Veien fikk navn i 1962 etter Kristian Birkeland.
Furuset transformatorstasjon er i nr. 42, og veien er i det hele tatt preget av næringsbebyggelse.
Ole Sigvart Jæger
Olaus Sigvartus Jæger, også kalt Ole Sigvart Jæger, (født 8. september 1809 i Mo, død 12. oktober 1886 i Selsøyvik i Rødøy) var en norsk politiker, ordfører, handelsmann og gårdbruker.
Jæger var født på Mo, men kjøpte handelsstedet Selsøyvik i første halvdel av 1830-årene og flyttet dit.
Han var ordfører i Rødøy herred fra 1844 til 1848.
Ali Sabieh (distrikt)
Ali Sabieh er et av Djiboutis elleve distrikter. Det ligger sørøst i landet i regionen Ali Sabieh. I nord grenser Ali Sabieh til distriktet Djibouti og i vest til Dikhil, i sør har det grense mot Etiopia og i øst mot Somalia
Insieme: 1992
«Insieme: 1992» (norsk: sammen: 1992) er en italiensk popsang fra 1990 som er skrevet og fremført av den italienske artisten Toto Cutugno. Sangen vant Eurovision Song Contest 1990 for Italia, og dette var landets andre seier i konkurransen. Tittelen spiller på etableringen av Den europeiske union og handler om europeisk integrasjon og samhørighet. «Insieme: 1992» ble ingen stor kommersiell suksess i Europa etter finalen, men tok seg inn på singellister i flere europeiske land. Den kom imidlertid ikke inn på den norske singellisten, og sangen fikk heller ikke poeng fra den norske juryen i Eurovision Song Contest.
I Give You the Morning
«I Give You the Morning» er en amerikansk vise skrevet av Tom Paxton og innspilt av ham i 1969.
Insieme: 1992
Eurovision Song Contest
Sangen er komponert av den italienske musikeren Toto Cutugno som tidligere hadde gjort suksess med singelen «L'Italiano» i 1983 og en rekke deltakelser i italienske Sanremo-festivalen. Den italienske kringkasteren Rai valgte Cutugno til å representere Italia i Eurovision Song Contest i Zagreb lørdag 5. mai. Cutugno hadde skrevet både tekst og melodi til «Insieme: 1992».
I Give You the Morning
Svensk versjon
Owe Junsjö skrev en tekst på svensk som heter «Jag ger dig en morgon», som Pierre Ström spilte inn i 1970 på albumet Pierre Ström i vädurens tecken.
Fred Åkerström skrev en tekst på svensk som heter «Jag ger dig min morgon», som han spilte inn i 1972.
Blant artistene som har spilt inn egne tolkninger av den svenske versjonen er Fred Åkerströms datter CajsaStina Åkerström (2005) og Håkan Hellström som gav ut låten på EP-platen Luften bor i mina steg i 2002. Sangen ble spilt inn på svensk av Carola Häggkvist på albumet Störst av allt (2005). Weeping Willows spilte i 2005 inn en versjon av låten (som heter det samme som Paxtons original, «I Give You the Morning«»"); denne versjonen har et klart country-preg takket være flittig bruk av steelgitarer. I 2009 spilte den svenske gruppen Kite inn en synth-versjon av låten.
Insieme: 1992
Eurovision Song Contest
Avstemningen ble en tett kamp mellom Italia, Frankrike og Irland. Til slutt vant Italia med 149 poeng – 17 poeng foran Irland og Frankrike på delt andreplass. Den norske juryen ga ingen poeng til «Insieme: 1992». Med det nåværende poengsystemet har det bare skjedd ytterligere to ganger at Norge ikke har gitt poeng til vinnersangen: 1983 og 2011.
I Give You the Morning
Svensk versjon
Visen var med i noen scener i filmen Torsk på Tallinn fra 1999, en film av Killinggänget.
Insieme: 1992
Eurovision Song Contest
Den spennende avstemningen gjorde at en svært nervøs og svett Cutugno måtte kaste vann ansiktet etter at seieren var et faktum. Det resulterte i at hårfarge-middelet begynte å renne og griset til den hvite dressjakka hans, noe som var svært synlig under seiersreprisen.
I Give You the Morning
Fransk versjon
Det har også blitt laget en fransk versjon, med tittelen «Je te donne l'aurore» («Jeg gir deg morgengryet»), framført av Steve Waring.
Landkreis Tübingen
Landkreis Tübingen er en Landkreis i den tyske delstaten Baden-Württemberg. Kretsen ligger i den sentrale delen av delstaten i Regierungsbezirk Tübingen og har 228 678 innbyggere (2019).
Byer og kommuner
Landkreis Tübingen består av tre byer og bykommuner, og 12 landkommuner (tysk Gemeinde).
Danmark under VM i friidrett 1993
Danmark deltok under VM i friidrett 1993 (utendørs) fra 13. til 22. august 1993 i Stuttgart i Tyskland.
Insieme: 1992
Teksten
Tittelen henspiller på den europeiske integreringsprosessen og Maastricht-traktaten som etter hvert førte til frem til et indre marked og etableringen av EU. Dette var planlagt å skje i 1992, men EU ble formelt opprettet først høsten 1993. I likhet med mange andre av deltakerlåtene i 1990 var «Insieme: 1992» en sang som ytret håp og fremtidstro for Europa. Både Irland, Tyskland, Østerrike og Norges «Brandenburger Tor» hadde murens fall og fremtidstro som tema.
Utgivelser og salg
Sangen fikk en moderat kommersiell suksess etter seieren. Den kom inn på singellistene i flere land og solgte til sølv i Frankrike og gull i Sveits. «Insieme: 1992» kom imidlertid ikke inn på norske VG-lista.
Rune Rudberg spilte inn en norsk versjon av sangen, kalt «Mot samme morgendag». Arve Sigvaldsen skrev den norske teksten, og Nick Borgen produserte singelen.
Roland Kaiser spilte inn en tysk versjon, kalt «Extreme».
Formel 1-sesongen 1988
Formel 1-sesongen 1988 var den 39. sesongen av FIAs Formel 1-verdensmesterskap. Sesongen startet 3. april 1988 og ble avsluttet 13. november etter seksten løp. Verdensmesterskapet for førere ble vunnet av brasilianeren Ayrton Senna. Senna kjørte for teamet McLaren-Honda, som også vant konstruktørmesterskapet.
Konstruktører og førere
Følgende konstruktører og førere konkurrerte i Formel 1-verdensmesterskapet i 1988.
Førermesterskapet
Poeng ble gitt til de første seks plassene i hvert løp med henholdsvis 9, 6, 4, 3, 2 og 1 poeng. Kun de elleve beste løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene. Prost tok 105 poeng i løpet av sesongen, men bare 87 av poengene ble regnet med i mesterskapet. Senna tok 94 poeng, hvorav 90 poeng ble regnet med i mesterskapet, ettersom han hadde vunnet flere løp. Senna ble dermed verdensmester, til tross for at han ikke tok mest poeng i løpet av sesongen.
Noter til tabellene:
Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene i hvert løp med henholdsvis 9, 6, 4, 3, 2 og 1 poeng. I konstruktørmesterskapet ble imidlertid alle poengene regnet med i sammendraget.
Gjengetapp og gjengesnitt
Gjengetapp og gjengesnitt er to verktøy (håndverktøy eller maskinverktøy) som brukes for å lage gjenger. De fleste typene er skjæreverktøy, men det finnes også andre varianter. Tappen brukes for å kutte hundelen av gjengeparet (for eksempel en mutter), mens snittet brukes for å kutte handelen (for eksempel en maskinskrue).
Tilhørende håndverktøy
Svingjern og gjengetappholder er to ulike håndvektøy som kan brukes for å holde tapper.
Gjengekluppe er et håndverktøy for å holde snitt, og fås i forskjellige diametre. 25 mm er en vanlig diameter.
Prestegårdsveien (Oslo)
Prestegårdsveien (1–53, 8–24) er en vei på Blindern i bydel Nordre Aker i Oslo. Den går fra Blindernveien til John Colletts plass.
Veien fikk navn i 1925 etter Nedre Blindern gård (gnr./bnr. 46/1, i Blindernveien 19), som var prestegård i Vestre Aker fra 1850-tallet av og nå er bispebolig for Oslo.
Veien har for en stor del villabebyggelse fra 1920-årene.
Canada under VM i friidrett 1993
Canada deltok under VM i friidrett 1993 (utendørs) fra 13. til 22. august 1993 i Stuttgart i Tyskland.
Oseaniamesterskapet i landhockey for kvinner
Oseaniamesterskapet i landhockey for kvinner ble arrangert første gang i 1999, og blir arrangert annenhvert år.
Mesterskapet blir arrangert av Oceania Hockey Federation.
Mona Ullmann
Mona Ullmann (født 14. mai 1967 i Tønsberg) er en norsk tidligere handikappidrettsutøver som drev med flere grener innen friidrett, blant annet spydkast, kulestøt, diskoskast, lengdehopp og mangekamp. Hun representerte Tønsberg Friidrettsklubb nasjonalt og Norge internasjonalt. Hun er leder i Vestfold fylkeslag av Norges Blindeforbund og engasjerer seg i saker for blinde og svaksynte.
Ullmann deltok i friidrett under Paralympiske sommerleker både 1984, 1988 og 1992. Hun deltok i klassen for blinde og svaksynte.
I 1991 ble hun Tønsberg Ridder utnevnt av Vestfold Markeds Forum.
Bulgaria under VM i friidrett 1993
Bulgaria deltok under VM i friidrett 1993 (utendørs) fra 13. til 22. august 1993 i Stuttgart i Tyskland.
Lyrikkåret 1926
Lyrikkåret 1926 er en oversikt over utgivelser, hendelser, prisvinnere og avdøde personer med tilknytning til lyrikk i 1926.
Fødsler
visedikter og forfatter ||align=center|78 ||align=center| 2004 ||
Ungarn under VM i friidrett 1993
Ungarn deltok under VM i friidrett 1993 (utendørs) fra 13. til 22. august 1993 i Stuttgart i Tyskland.
Elmer Eric Schattschneider
Elmer Eric Schattschneider (født 11. august 1892 i Bethany i Minnesota, død 4. mars 1971 i Old Saybrook i Connecticut) var en amerikansk statsviter.
Vadderot
Vadderot (Phyteuma spicatum) er en art i klokkefamilien som blir 20-60 cm høy, grunnbladene er ovale til hjerteformede, 1 til 2 ganger så lange som brede og dobbelt sagtannete. Stengelblader noe smalere, de nedre stilket, de øvre sittende. Blomstene er samlet i et 4-10 cm langt valseformet aks. De 1 cm lange blomstene har en hvitgul krone. De 5 smale kronbladene er sammenvokst i spissen til å begynne med, løsner senere og spriker som en stjerne. Blomstrer fra mai til juli.
Elmer Eric Schattschneider
Liv og karriere
Schattschneider ble født i Bethany i Minnesota. Han fikk en bachelor- og en mastergrad fra University of Pittsburgh og en doktorgrad fra Columbia University. Han underviste ved Columbia University, New Jersey College for Women (nå del av Rutgers University), og Wesleyan University (1930–1960). Schattschneider var president av American Political Science Association i perioden 1956–1957 og en premie gitt til beste doktoravhandling om den amerikanske statsforvaltningen er oppkalt etter ham.
Vadderot
Utbredelse
Den vokser i mesteparten av Europa i urterike skoger og fjellenger. I Norge forekommer den en rekke steder i Telemark, i skogslier opp til 1000 m.
Bruk
Planten var ifølge Jens Holmboe en av de viktigste kildene til spiselige røtter i gammel tid, men ble mindre benyttet enn andre planter fordi den ikke vokser i større mengder.
Pfizer–BioNTech COVID-19-vaksine
BNT162 eller BMT162b2 eller Pfizer/BioNTechs Covid-19-vaksine ble utviklet i 2020 i et samarbeid mellom tyske BioNTech, USA-baserte Pfizer og kinesiske Fosum Pharma. Handelsnavnet er Comirnaty. Den er en RNA-basert vaksine.
Christian Anker-Larsen
Christian Anker-Larsen (født 27. august 1905 i Hetland, død 16. oktober 1971 i Stavanger), var en norsk avisredaktør og friidrettsutøver. Hans far var teknisk leder i Det Norske Misjonsselskaps boktrykkeri i Stavanger. Han tok examen artium ved Kongsgård skole i Stavanger i 1924. Etter å ha blitt uteksaminert fra Stord lærarhøgskule i 1927, arbeidet han ett år som lærer i Øvre Sandsvær i Kongsberg, før han ble ansatt som sportsjournalist i Dagbladet Rogaland i 1928. Anker-Larsen var i sine yngre dager en habil fotballspiller og mellomdistanseløper. I norgesmesterskapet i 1927 vant han bronsemedalje på 800 meter og ble nummer fire på 1500 meter. I 1928 vant han sølvmedalje på 1500 meter. I 1931 ble han norgesmester på 1500 meter. Han representerte IL Viking i friidrett og Fotballklubben Vidar i fotball. Han måtte tidlig slutte med idrett på grunn av sykdom. I februar 1944 ble han arrestert av de tyske okkupasjonsmyndighetene og sendt til Grini fangeleir. Der satt han til frigjøringen i mai 1945. Etter krigen fortsatte han sitt redaksjonelle arbeid i Dagbladet Rogaland, før han i 1951 ble knyttet til Aftenbladets redaksjon. Fra 1955 var han redaktør for alt landbruksstoff i Aftenbladet, og redigerte spalten «GARD OG GREND» til han døde.
Grissini
Grissini tilbys ofte på restauranter som forrett. I noen tilfelle og i noen områder er de mye større og tykkere enn den tynne blyantformede typen som er den mest alminnelige. De kan også bli kombinert med andre ingredienser, som prosciutto, som en hors d'œuvre. På mange restauranter blir grissini servert med hvitløksaus og parmesanost når den brukes som forrett; som dessert kan de smakes til med kanel og/eller glasur. Grissini konsumeres i store deler av verden, men særlig i Syd-Europa (Spania, Italia og Hellas). De spises dog også i både Nord- og Syd-Amerika og i deler av Asia.
Oediceroides
Oediceroides er en av 47 slekter av bunnlevende krepsdyr innenfor Oedicerotidae-familien som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenbevegelse langs bunn, til forskjell fra de planktonisk frittsvevende og relativt mer storøyde artene i Hyperiidea-ordenen.
Pfizer–BioNTech COVID-19-vaksine
Foreslått INN-klassifikasjonsnavn er tozinameran.
Oediceroides
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Nederland under VM i friidrett 1993
Nederland deltok under VM i friidrett 1993 (utendørs) fra 13. til 22. august 1993 i Stuttgart i Tyskland.
Pfizer–BioNTech COVID-19-vaksine
Utvikling
Fase 3-testing startet i juli 2020, og vaksinen skulle fra da testes på 30 000 frivillige i blant annet USA, Argentina, Brasil og Tyskland. Halvparten av personene fikk placebo.
Elmer Eric Schattschneider
Kritikk av pluralismen
Sammen med statsviteren Theodore J. Lowi var Schattschneider kanskje den som kritiserte skarpest den amerikanske politiske teorien om pluralisme.
Pfizer–BioNTech COVID-19-vaksine
Utvikling
USA investerte i prosjektet gjennom Operation Warp Speed, for å sikre 100 millioner doser, med mulighet til å utvide med 500 millioner doser. Det var også en av vaksinene Storbritannia satset på.
Den 21. oktober anslo Pfizer at de kunne være klare til å søke godkjenning i USA den tredje uken i november, hvis forskningsdataene de samlet inn frem da var gode. Den 9. november 2020 kunngjorde Pfizer at de kliniske testene viste at vaksinen er 90 % effektiv, senere ble dette tallet oppjustert til rundt 95 %.
Godkjennelser
Pfizer/BioNTech søkte akuttillatelse for USA den 10. november 2020, etter den første positive analysen av kliniske forsøk i fase III i USA.
Ungheni (distrikt)
Ungheni er ett av Moldovas 32 distrikter. Distriktets areal er 1 083km². I 2012 hadde Ungheni 117 200 innbyggere og administrasjonssenteret ligger i byen Ungheni.
Pfizer–BioNTech COVID-19-vaksine
Godkjennelser
Den 2. desember 2020 gav Medicines and Healthcare products Regulatory Agency i Storbritannia tillatelse til akuttbruk. Den 4. desember 2020 ble Bahrain det andre landet til å gi akuttillatelse.
Ungheni (distrikt)
Geografi
Distriktet ligger sentralt i landet og grenser til distriktene Fălești og Sîngerei i nord, Telenești og Călărași i øst, Nisporeni i sørøst og til Romania i sørvest.
Byer og kommuner
Distriktet består av to byer (Ungheni, Corneşti) og 30 kommuner:
Pfizer–BioNTech COVID-19-vaksine
Godkjennelser
Den 9. desember 2020 gav Canadas relevante myndighet Health Canada regulær tillatelse for vaksinen.
Den 8. desember ble de første vaksinedosene i det britiske vaksineringsprogrammet injisert. Begivenheten ble vist på fjernsyn.
Food and Drug Administration i USA gav den 11. desember BioNTechs og Pfizers BNT162b2 tillatelse til salg og nødbruk.
Pfizer/BioNTech: BNT162 ble godkjent av EU 21. desember 2020. Den 28. mai 2021 godkjente Det europeiske legemiddelbyrået at vaksinen kan gis til barn over tolv år.
Produksjon og distribusjon
De første dosene for vaksinering i desember 2020 ble produsert i Pfizers fabrikk i Puurs i Belgia. Pfizer hadde inngått blant annet avtaler om leveranse av 300 millioner doser til land i Den europeiske union, 120 millioner doser til Japan, 40 millioner doser til Storbritannis og 20 millioner doser til Canada.
Vaksinen krever lagring og distribusjon i ekstremt lav temperatur, noe som begrenser bruk i fattige land.
Gorran
Bevegelsen for forandring (kurdisk:  Bizutnaway Gorran   ڕه‌وتی گۆڕان) eller Lista for forandring (kurdisk: Listy Gorran) er en kurdisk politisk bevegelse i Irak.
Gorran ble dannet i 2009 som en protestbevegelse mot det som ble karakterisert som det korrupte styresettet til koalisjonspartnerne  i den kurdiske regionen, Kurdistans demokratiske parti og Kurdistans patriotiske union (PUK). Gorran har særlig hentet aktivister og velgere fra PUK, som er partiet til Iraks president Jalal Talabani. Initiativtakeren til Gorran var Talabanis mangeårige nestkommanderende Nawshirwan Mustafa.
Ved lokalvalgene i irakisk Kurdistan i 2009 fikk Gorran over 50 prosent av stemmene i provinsen Suleimania, inkludert storbyen Suleimania som har vært PUKs sterkeste bastion. I den kurdiske regionen som helhet fikk Gorran nesten 24% av stemmene og 25 (av 111) representanter i det regionale parlamentet i Arbil. Gorran ble dermed det klart største opposisjonspartiet.
Ved valgene på Irakisk nasjonalforsamling i 2010 fikk Gorran åtte representanter i Bagdad, de fleste fra provinsen Suleimania, men  også to fra Arbil. Gorran fikk ingen representanter i provinsen Dahuk som er dominert av KDP, og ble utklasset av PUK i den omstridte byen Kirkuk.
Liste over presidentene for Jugoslavias føderale forsamling
Presidenten for Jugoslavias føderale forsamling var leder for nasjonalforsamlingen.
Gorran
I Bagdad har Gorran deltatt i den kurdiske blokken, som også omfatter PUK, KDP og to kurdiske islamistpartier, men trakk seg fra dette samarbeidet i november 2010. Gorran har derfor ingen ministre i den nye irakiske regjeringen.
Jan Eriksson
Jan Jonas Jakob Eriksson (født 24. august 1967 i Sundsvall) er en svensk tidligere fotballspiller.
Eriksson huskes best for sin innsats i EM i Sverige 1992, der han scoret to mål mot henholdsvis og. Eriksons far Jan-Åke Eriksson og lillebror Patrik Eriksson-Ohlsson har også spilt fotball på elitenivå.
Andreas Lykke Strand
Andreas Lykke Strand (født 20. august 1997) er en norsk fotballspiller som fra 31. desember 2020 er klubbløs.
BioNTech
Biopharmaceutical New Technologies SE, eller BioNTech, er et tysk børsnotert legemiddelselskap, som utvikler og produserer immunterapeutiske medikamenter mot fremfor alt kreft.
BioNTech ble grunnlagt i 2008 i Mainz i Tyskland for å utvikle og produsere legemidler mot kreft.
Selskapet har hovedkontor i Mainz og har i Tyskland datterselskap i Idar-Oberstein, Berlin, Planegg-Martinsried i München og Neuried. I Cambridge i Massachusetts i USA er det forskningsverksomhet innen det i 2000 ervervede selskapet Neon Therapeutics, og likeså i et annet datterselskap i San Diego i California i USA.
Coronavirus
Samarbeid om vaksineutvikling ble også innledet med Pfizer. Positive resultater fra fase 1-2 ble redegjort for i juli 2020. Selskapet planla i juli 2020 å innlede fase 2b/3-forsøk fra senest i august.
Anoediceros
Anoediceros er en av 47 slekter av bunnlevende krepsdyr innenfor Oedicerotidae-familien som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenbevegelse langs bunn, til forskjell fra de planktonisk frittsvevende og relativt mer storøyde artene i Hyperiidea-ordenen.
Kerstin Lundberg Hahn
Kerstin Lundberg Hahn (født 1962) er en svensk lærer og barne- og ungdomsbokforfatter, bosatt i Göteborg.
Hun debuterte i 2000 med Kajsa och fågeltjuvarna, og har siden 2006 vært forfatter på fulltid. Hun skriver for barn 9-14 år, innenfor sjangre som humor og spenning. Hun skriver også lettleste bøker.
Romania under VM i friidrett 1993
Romania deltok under VM i friidrett 1993 (utendørs) fra 13. til 22. august 1993 i Stuttgart i Tyskland.
Vitaminveien (Oslo)
Vitaminveien (1A–11H, 2–6) er en vei på Storo i bydel Sagene i Oslo. Den går fra Grefsenveien til Sandakerveien. Veien er på et vis hovedgaten på Storo, og historisk sett lå tunet til gården Store O (som strøket er oppkalt etter) på det som i dag er Vitaminveien 2.
Veien fikk navn i 1953 og henspiller på at Collett & Co bl.a. produserte Sana-Sol her. Bebyggelsen langs veien er for en stor del knyttet til næringsvirksomhet. I dag er det særlig Storo Storsenter (i nr. 7–9) som preger omgivelsene. Blant virksomheter som holder til i Vitaminveien finner en også ODEON Kino, G-MAX, Sector Alarm og Circle-K.
New Zealand Fire Service
New Zealand Fire Service (NZFS) er brannvesenet på New Zealand. NZFS ble etablert 1. april 1976 gjennom en lovfestet sammenslåing av de eksisterende lokale brannstyrene til ett riksdekkende brannvesen.
NZFS har både fast ansatte og frivillige brannmenn. Det er 1,700 fast ansatte brannmenn med 79 brannstasjoner og 8,300 frivillige brannmenn med 360 brannstasjoner. De 79 brannstasjonene med fast ansatte brannmenn er organisert i fire skift; rødt, brunt, blått og grønt. Disse roterer etter en «fire på, fire av»-turnus; to 10-timers dagskift etterfulgt av to 14-timers nattskift, etterfulgt av fire fridager. Fast ansatte brannmenn står for 70–80 prosent av NZFS' utrykninger og beskytter 80 prosent av landets befolkning.
Nycoveien (Oslo)
Nycoveien (1–1B, 2) er en vei på Storo i bydel Sagene i Oslo. Den går fra Sandakerveien til Vitaminveien.
Veien fikk navn i 1953 etter Nyco fabrikker, som lå i nr. 2 (opprinnelig Sandakerveien 102). Et forslag om å endre navnet til Kontrastveien ble avvist av bydel Sagene i 2016.
Nygårds allé (Oslo)
Nygårds allé (1–9, 2–12) er en vei på Bakkehaugen ved Tåsen i bydel Nordre Aker i Oslo. Den går fra Maridalsveien til Bakkehaugveien.
Veien fikk navn i 1919 etter gården Nygård.
Arrhinopsis
Arrhinopsis er en av 47 slekter av bunnlevende krepsdyr innenfor Oedicerotidae-familien som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenbevegelse langs bunn, til forskjell fra de planktonisk frittsvevende og relativt mer storøyde artene i Hyperiidea-ordenen.
Zollernalbkreis
Zollernalbkreis er en Landkreis i den tyske delstaten Baden-Württemberg. Kretsen ligger i den sørlige delen av delstaten i Regierungsbezirk Tübingen og har 189 363 innbyggere (2019).
Byer og kommuner
Zollernalbkreis består av ni byer og bykommuner, og 16 landkommuner (tysk Gemeinde).
Adam Rodriguez
Adam Michael Rodríguez (født 2. april 1975 i Yonkers i New York) er en amerikansk skuespiller med costaricansk opprinnelse. Han er kjent for rollen som Eric Delko i serien CSI: Miami.
Rodríguez vokste opp i New York City men gikk på Clarkstown High School North i New City, New York sammen med NFL-spilleren Keith Bulluck som spiller for Tennessee Titans, og gikk ut fra skolen i klasse år 1993. Rodríguez hadde hittil håpet å bli en profesjonell baseballspiller, men han la planene på hylla etter en skade på high school, og skiftet da fokus til skuespill og framførelse i et barneteater i New York.
Han var med i reklamer, og da spesielt en for Coca-Cola. Hans første filmopptreden var som en ekstra skuespiller i The X-Files. Senere var han med i Brooklyn South, Law & Order, Felicity, Roswell (sammen med Brendan Fehr, sammen skulle disse møtes igjen i CSI: Miami) og NYPD Blue. Han var også med i et antall musikkvideoer, blant annet Jennifer Lopez' video fra 1999, "If You Had My Love", Lionel Richies "I Call it Love", også Nicole Richie, og 50 Cents Many Men, sammen med Rory Cochrane.
Christopher Paus
Christopher Paus er navnet til flere personer. I hovedsak er de oppkalt etter Christopher Blom:
Santander Consumer Bank
Santander Consumer Bank er en nordisk forretningsbank som tilbyr bilfinansiering, lån, kredittkort og spareprodukter. Per 2018 har banken 1,5 millioner kunder, mer enn 1500 ansatte og en forvaltningskapital på NOK 176 mrd. i Norden. Banken er blant Norges ti største banker målt i forvaltningskapital.
Organisering
Santander Consumer Banks nordiske hovedkontor ligger på Lysaker i Norge, med filialer i Sverige og Danmark, og datterselskap i Finland. Banken opererer med norsk banklisens, og er regulert av det Norske Finanstilsynet. Santander er medlem av Bankenes sikringsfond.
Eierskap
Santander Consumer Bank AS er et heleid datterselskap av Santander Consumer Finance, som igjen er eid av det spanske finanskonsernet Banco Santander. Banco Santander er et av verdens største finanskonsern og den andre største banken i eurosonen målt i markedsverdi. Banco Santander 144 millioner kunder, over 13 000 filialer og mer enn 200 000 ansatte.
Bilfinansiering
Santander Consumer Bank er Nordens største bilfinansieringsselskap. Per 2018 var NOK 128 mrd. utlånt til bilkunder over hele Norden. Det utgjør i underkant av 80 prosent av selskapets totale utlånsportefølje.
Santander tilbyr billån og leasing til privatpersoner og bedrifter via internett og gjennom partnerskap med 22 bilmerker og mer enn 5600 forhandlere, samt finansiering og importavtaler for forhandlere.
I 2018 lanserte Santander, sammen med Kverneland bil, en markedstest av bilabonnementet Shft. Tjenesten tilbyr abonnement av bil på månedsbasis, uten bindingstid og startleie, hvor brukeren kan endre bil etter behov.
Salgsfinansiering
En stor del av Santanders virksomhet mot bedriftsmarkedet er knyttet til salgsfinansiering, hvor bedrifter kan tilby finansiering av varene de selger og kundene får mulighet til utsatt betaling og/eller avbetaling av kjøpesummen. Santanders største samarbeidspartner er Elkjøp.
Andre forbrukertjenester
Santander tilbyr også høyrentekonto, forbrukslån og kredittkort.
Historie
Santander Consumer Bank ble formelt sett stiftet i 2001 under navnet Bankia Bank, men selskapet har røtter som går helt tilbake til 1963 da Elcon Finans ble etablert. Begge selskapene ble kjøpt av Santander Consumer Finance og i 2005 ble de fusjonert til Santander Consumer Bank.
Oppkjøp og fusjoner
I 1963 ble finansieringsselskapet Elcon Finans (da Elcon Leasing) etablert. Elcon var Norges største finansieringsselskap med en omsetning på rundt 2 mrd. kr og filialer også i Sverige og Danmark. Selskapet ble i 2004 kjøpt av Santander Consumer Finance, som videreførte bilfinansieringsvirksomheten, men videresolgte virksomhetene innen leasing og faktoring til franske Société Générale.
Den nettbaserte kredittkortbanken Bankia Bank ble startet i 2001, og var den første banken som tilbød helt gebyrfrie kredittkort i det norske markedet. I 2005 ble banken solgt for 435 millioner kroner til Santander Consumer Finance. I 2005 fikk Santander Consumer Finance sammen med Elcon Finans og Bankia Bank tillatelse til å fusjonere de to selskapene, og det fusjonerte selskapet fikk navnet Santander Consumer Bank AS. GE Money Bank ble en del av Santander Consumer Bank i Norge da Santander Consumer Finance i 2014 kjøpte GE Capitals enheter for forbruksfinansiering i Norge, Sverige og Danmark, kjent som GE Money Bank. Selskapene fusjonerte 1. juli 2015.
Betalingstjenester
Santander var en av de to første bankene (ved siden av Nordea) som tilbød kontaktløse betalinger med Apple Pay i Norge fra lanseringsdatoen 20. juni 2018.
Sponsorater
Santander globalt er sponsor av UEFA Champions League i tre år fra 2018-2019 sesongen. Selskapet har fra 2016-2017 sesongen hatt en tittelavtale med den spanske toppligaen, som gjør den kommersielt kjent som LaLiga Santander. Santander har også sponset den søramerikanske klubbturneringen Copa Libertadores siden 2008.
I Norge er Santander partner av Chooose og Right to Play, og sponsor for Norges Fotballforbund med hovedfokus på E-sport, aldersbestemte landslag og barnebreddefotball 6-7 år. Sommeren 2018 samarbeidet Santander med Chooose for å gjøre fotballturneringen Norway Cup klimapositiv.
Santander var fra 2014-2018 hovedsponsor for Aukland-brødrenes langløpslag som da gikk under navnet Team Santander. Laget har siden skiftet navn til Team Ragde Eiendom.
Den finske og danske delen av Santanders virksomhet sponser begge det internasjonale veldedighetssykkellaget Team Rynkeby og i Danmark er banken samarbeidspartner med den danske kreftforeningen Kræftens Bekæmpelse.
Nygårdsveien (Oslo)
Nygårdsveien (1A–15, 2A–10) er en vei i Nydalen i bydel Nordre Aker i Oslo. Den går fra Maridalsveien til det tidligere industriområdet i Nydalen.
StepStone
StepStone GmbH er en tyskeid leverandør av online rekruttering. Selskapet ble etablert i Norge i 1996. Innen 2022 dato hadde selskapet elleve europeiske virksomheter med tilsammen syv millioner besøkende per måned. StepStone er et heleid datterselskap av det Berlin-baserte selskapet Axel Springer SE.
Nygårdsveien (Oslo)
Veien fikk navn i 1929 etter gården Nygård.
StepStone
Historie
StepStone ble etablert som Jobshop i Norge i 1996 og ble utvidet i Europa gjennom oppkjøp og fusjoner. Selskapet endret navn til StepStone i 1999 og ble notert på Oslo Børs i 2000. Ledergruppen ble omstrukturert i 2001, og en større omorganisering og omlegging ble gjennomført. I oktober 2004 ble det norske selskapet EasyCruit AS med jobbportalen deltidsjobb.no og rekrutteringsverktøyet EasyCruit HR kjøpt opp og innlemmet i StepStone. I januar 2005 ble det skotske teknologibaserte rekrutteringsselskapet Obvious Solutions kjøpt opp, og seks måneder senere gjennomførte man nok et oppkjøp gjennom teknologiselskapet i-GRasp i England. I 2009 ble StepStone et heleid datterselskap av det tyske mediehuset Axel Springer AG.
Østerrike under VM i friidrett 1993
Østerrike deltok under VM i friidrett 1993 (utendørs) fra 13. til 22. august 1993 i Stuttgart i Tyskland.
Knud Romer
Knud Voll Romer Jørgensen (født 21. oktober 1960 i Nykøbing Falster), er en dansk forfatter og reklamemann.
Knud Romer er utdannet i litteraturvitenskap, ble reklamemann hos Kunde og Co. og siden selvstendig næringsdrivende.
Knud Romer er i de elektroniske mediene kjent som kulturanmelder i TV-magasinet Smagsdommerne på DR2
Han er gift med fiolinisten Andrea Rebekka Alsted, som han har en datter sammen med.
Oumar Koné
Oumar Koné (født 11. februar 1985) er en malisk judoka, som konkurrerer i vektklassen -100 kilo. Han ble tatt ut til å representere Mali under Sommer-OL 2012 i London, der han røk ut i første runde.
Polen under VM i friidrett 1993
Polen deltok under VM i friidrett 1993 (utendørs) fra 13. til 22. august 1993 i Stuttgart i Tyskland, og tok en medalje under mesterskapet.
Tour de Picardie
Tour de Picardie er et fransk etapperitt i landeveissykling som arrangeres hvert år i mai. Rittet har blitt arrangert siden 1936. Rittet er av UCI klassifisert med 2.1 og er en del av UCI Europe Tour. Rittet hadde i 2012 3 etapper.
Natalja Mikhnevitsj
Natalja Valerjevna Mikhnevitsj (russisk: Наталья Валерьевна Михневич; belarusisk: Наталля Валер'еўна Міхневіч - Natallja Valjerjewna Mikhnjevitsj; født Koronenko (russisk: Хоронеко) den 25. mai 1982) er en belarusisk friidrettsutøver som konkurrerer i kulestøt. Hun er gift med kulestøteren Andrej Mikhnevitsj. Hennes gjennombrudd kom da hun ble nr. tre under junior-VM i 2000. Som senior deltok hun i OL 2004 der hennes 18,96 holdt til en femteplass. Hun deltok videre under VM i Helsingfors 2005 der hun ble nummer åtte. Hennes første store fremgang kom under VM i friidrett innendørs 2006 der hun vant med et støt på 19,84 samme år ble hun også europamester under EM i Göteborg. Under OL 2008 i Beijing kom hun på en andreplass etter et støt på 20,28 bare slått av newzealandske Valerie Vili.
Pontoppidans gate (Oslo)
Pontoppidans gate (7–15C, 8–14C) er en gate på Sagene (bydel Sagene) i Oslo. Den går fra Uelands gate til Stockfleths gate og fortsetter som gangvei videre til Dannevigsveien.
Gaten fikk navn i 1879 etter biskop Erik Pontoppidan.
Gaten preges av Det rivertzske kompleks (jf. Kristen Rivertz), som avgrenses av Kierschows gate, Stockfleths gate, Thurmanns gate og Uelands gate. Pontoppidans gate skjærer gjennom dette komplekset, som består av blokker oppført i 1911–15 som arbeiderboliger. Opprinnelig var det 479 leiligheter. Dette er siden noe redusert, og i 2009 ble komplekset organisert som sameie.
Sveits under VM i friidrett 1993
Sveits deltok under VM i friidrett 1993 (utendørs) fra 13. til 22. august 1993 i Stuttgart i Tyskland.
Eugen Bolz
Eugen Anton Bolz (født 15. desember 1881 i Rottenburg am Neckar, henrettet 23. januar 1945 i Berlin-Plötzensee) var en tysk politiker og motstandsmann. Han var en del av sammensvergelsen mot Adolf Hitler i 1944, og ble dømt til døden av Volksgerichtshof (folkedomstolen). Bolz ble halshugget i Plötzensee i Berlin den 23. januar 1945.
Inger Støjberg
Liv og virke
Støjberg var likestillingsminister 2009–2010 og arbeidsminister 2009–2011 i Lars Løkke Rasmussens første regjering.
Mellom sine perioder i regjeringen var hun nestformann i Venstres folketingsgruppe.
I 2015 ble hun utlendinge-, integrerings- og boligminister i Lars Løkke Rasmussens andre regjering. Hun fortsatte som utlendings- og integreringsminister i Lars Løkke Rasmussens tredje regjering og satt til regjeringen gikk av i juni 2019.
Riksrettssak
Støjberg har ved flere anledninger vært innkalt til hastesamråd ifm et dekret fra 2016 der hun påla asylmottak å adskille kjæreste- og ektepar i de tilfeller der den ene eller begge parter var under 18 år, de som ble kalt «barnebruder». Påbudet var mot loven, Støjberg løy om det overfor Folketinget og skjulte etterfølgende dokumentasjon for begge deler for ombudsmannen i forbindelse med en undersøkelse.
24. mai 2020 ble Støjberg avhørt av en dansk instrukskommisjon i forbindelse med «Barnebrudssaken». Riksrettssaken mot Inger Støjberg ble vedtatt av Folketinget 2. februar 2021 med stemmene 141 for og 30 imot, og startet 2. september 2021. Etter at de fleste i Venstres folketingsgruppe støttet riksrettstiltalen, meldte hun seg ut av partiet. Støjberg ble 13. desember 2021 av Rigsretten dømt til 60 dagers ubetinget fengsel for brudd på Ministeransvarlighedsloven. Folketinget avgjorde senere samme måned, med 98 mot 18 stemmer, at Støjberg ikke var verdig til å fortsette som folketingsmedlem.
Etter riksretten
Det ble lenge spekulert i om Støjberg ville bli ny partileder i Dansk Folkeparti, som hadde forsvart henne under riksrettssaken, men hun sluttet seg aldri til partiet. I juni 2022 dannet Støjberg et nytt parti, Danmarksdemokraterne.
Familie
Hun har tidligere vært gift med pressemannen Jesper Beinov.
Shakshouka
Shakshouka (andre skrivemåter: shakshuka, shakshoka, schakschuka) er en spesialitet i det nordafrikanske og jødiske kjøkken. Retten tilberedes av posjerte egg i en saus av tomater, chiliskiver og løk.